ml en ml en ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml ml en ml en ml en ml it ml it ml it ml it ml it ml it en ml ml ml es it en es es es en ml ml en es es en en ml ml ml ml ml ml ml ml ml ml ml ml ml ml ml ml ml ml ml en en fr hbs_lat de en fr en fr en fr en fr en en en ml ml ml ml es en ml es en ml es en ml es it ml es it ml es it en ml en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml en en ml en en en en en ml ml es en en ml es en en ml es en en ml es it en ml ml es it en ml es it zh ml es it en ml es it en ml ml es it en ml es en en ml es en ja ml es en en en en ml en ml en ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en en en en en en en en en en en en en en en en en en en en en en en en
Science In Actionശാസ്ത്രമെഴുതാം, കണ്ണിചേരാം വിവിധ ശാസ്ത്ര വിഷയങ്ങളിൽ കുറിപ്പുകളെഴുതി, അതുപോലെ കുറിപ്പുകളെഴുതാൻ മൂന്ന് സുഹൃത്തുക്കളോട് ആവശ്യപ്പെടുന്ന ഫേസ്ബുക്ക് ശാസ്ത്രമെഴുത്ത് പരിപാടി. എല്ലാത്തിന്റെയും ഹാഷ്ടാഗ് #ScienceInAction #JoinScienceChain എന്നായിരിക്കും. ശ്രദ്ധേയമായ കുറിപ്പുകൾ ലൂക്കയിൽ പ്രസിദ്ധീകരിക്കുന്നു.
ക്ലോസ് വാച്ച്നമുക്ക് സുപരിചിതമായ ജീവികളെക്കുറിച്ച് നാം അറിയേണ്ട കാര്യങ്ങള്‍
നിങ്ങൾക്കും ആസ്ട്രോണമർ ആകാം – LUCA BASIC ASTRONOMY COURSE ൽ ചേരാം
2022 ലെ രസതന്ത്ര നൊബേൽ പ്രഖ്യാപിച്ചു
2022 ലെ ഫിസിക്സ് നൊബേൽ പ്രഖ്യാപിച്ചു
ഈ പ്രപഞ്ചത്തിൽ നാം തനിച്ചാണോ ? – പ്രഭാഷണം ഒക്ടോബർ 6 ന് – രജിസ്റ്റർ ചെയ്യാം
നൊബേൽ പുരസ്കാരം 2022 – പ്രഖ്യാപനം ഒക്ടോബർ 3 മുതൽ
ശാസ്‌ത്രലോകം പറയുന്നു ; അംഗീകാരങ്ങൾ ഔദാര്യമല്ല
ജൈവ പ്ലാസ്റ്റിക്കിന് ഇനി പുനർജന്മം
അസിസ്റ്റന്റ് പ്രൊഫസർ, കെമിസ്ട്രി വിഭാഗം, എസ്.എൻ.ജി.സി. പട്ടാമ്പി
ജൈവ പ്ലാസ്റ്റിക്കിന് ഇനി പുനർജന്മം
ലോക വ്യാപകമായി ഉപയോഗിക്കപ്പെടുന്ന ജൈവപ്ലാസ്റ്റിക്കുകളിലൊന്നാണ് പോളി ലാക്റ്റിക് ആസിഡ് എന്ന PLA. PLA യെ നേരിട്ട് 3D പ്രിന്റിംഗ് റെസിൻ ആക്കാനുള്ള പുതിയ ചെലവ് കുറഞ്ഞതും പരിസ്ഥിതി സൌഹൃദവുമായ മാർഗ്ഗം കണ്ടെത്തിയിരിക്കുകയാണ് വാഷിംഗ്ടൺ സ്റ്റേറ്റ് യൂണിവേഴ്സിറ്റിയിലെ ഗവേഷക സംഘം.
ജൈവ പ്ലാസ്റ്റിക്കിന് ഇനി പുനർജന്മം
ലോകത്ത് വ്യാപകമായി ഉപയോഗിക്കപ്പെടുന്ന ജൈവപ്ലാസ്റ്റിക്കുകളിൽ രണ്ടാം സ്ഥാനമാണ് പോളി ലാക്റ്റിക് ആസിഡ് എന്ന PLA ക്ക്. ലാക്റ്റിക് ആസിഡ് എന്ന് കേട്ടപ്പോൾ പെട്ടെന്ന് പാൽ ഓർമ്മ വന്നിട്ടുണ്ടാവും അല്ലേ? ശരിയാണ് പാലിലും അടങ്ങിയിട്ടുള്ള ലാക്റ്റിക് ആസിഡ് തന്നെയാണ് വമ്പൻ  PLA തന്മാത്രയുടെ അടിസ്ഥാന ഘടകം. എന്നുവെച്ച് പാലിൽ നിന്നല്ല  PLA ഉത്പാദിപ്പിക്കുന്നത്.
പുളിപ്പിച്ച അന്നജമാണ്  PLAയുടെ മോണോമർ അഥവാ അടിസ്ഥാന തന്മാത്രയായ ലാക്റ്റിക് ആസിഡിന്റെ ഉറവിടം, ചോളം, കരിമ്പ്, ഷുഗർ ബീറ്റ് എന്നിവയൊക്കെ അന്നജത്തിന്റെ സ്രോതസ്സായി ഉപയോഗിക്കുന്നു. പോളി(ലാക്റ്റിക് ആസിഡ്) എന്നാണ് പേരെങ്കിലും ഇത് ഒരു പോളിഎസ്റ്റർ ആണ്.
പാലിലും അടങ്ങിയിട്ടുള്ള ലാക്റ്റിക് ആസിഡാണ് Polylactic acid തന്മാത്രയുടെ അടിസ്ഥാന ഘടകം. ഇത് ഒരു പോളിഎസ്റ്റർ ആണ്.
പൂർണ്ണമായും സ്വാഭാവിക ജൈവ വസ്തുക്കളിൽ നിന്ന് നിർമ്മിക്കുന്നതിനാൽ പെട്രോളിയം ആധാരമായ മറ്റ് പൊളിമറുകളേക്കാൾ പ്രകൃതിക്കിണങ്ങിയതാണ് PLA. അത്ര കുഴപ്പക്കാരല്ലാത്ത ഈഥൈൽ അസറ്റേറ്റ് പോലുള്ള ലായകങ്ങൾ ഉപയോഗിക്കാം എന്നതും, താഴ്ന്ന താപനിലയിൽ നാര്, ഫിലിം തുടങ്ങി പല രൂപത്തിൽ മാറ്റിയെടുക്കാം എന്നതും PLAയെ ആകർഷകമാക്കുന്നു. താരതമ്യേന ഉയർന്ന ബലവും, കുറഞ്ഞ താപവികാസവും, താഴ്ന്ന ദ്രവനിലയുമൊക്കെ PLA യുടെ ഗുണങ്ങളാണ്.
ബയോ ഡീഗ്രേഡബിൾ PLA കപ്പുകൾ
ഇതുകൊണ്ടുതന്നെ 3D പ്രിന്റിംഗിൽ വ്യാപകമായി ഉപയോഗിക്കുന്നുണ്ട്. PLA നമ്മുടെ ശരീരത്തിനുള്ളിൽ വെച്ച് ജൈവവിഘടനം നടക്കുമ്പോൾ ലാക്റ്റിക് ആസിഡായാണ് മാറുക. ഇത് ശരീരത്തിന് ഒട്ടും ഹാനികരമല്ല. അതുകൊണ്ടു തന്നെ  പൊട്ടിയ എല്ലിനും മറ്റും സംരക്ഷണം നല്കാൻ  ശരീരത്തിനുള്ളിൽ വെക്കാവുന്ന ഇംപ്ലാന്റുകൾ നിർമ്മിക്കാൻ ഉപയോഗിക്കുന്നു. ആറ് മാസം മുതൽ രണ്ട് വർഷം വരെ സമയമെടുത്ത് സാവകാശമാണ് PLA വിഘടിക്കുക. ഈ സമയം കൊണ്ട് പൊട്ടിയ അസ്ഥി പൂർവ്വ രൂപം പ്രാപിക്കും.
3D പ്രിന്റിംഗിൽ ഉപയോഗിക്കുന്നതിനുള്ള PLA ഫിലമെന്റ്
കൂടുതൽ വഴക്കമുള്ള മറ്റ് പോളിമറുകൾക്ക് ഒപ്പം ചേർത്ത് ശരീരത്തിൽ ലയിക്കുന്ന മുറിവ് തുന്നാനുള്ള  നൂലുകളായും ഉപയോഗിക്കാറുണ്ട്. താഴ്ന്ന താപനിലയിൽ വളരെ പതുക്കെയേ വിഘടിക്കൂ എങ്കിലും ഉയർന്ന താപനിലയിൽ വേഗത്തിൽ വിഘടിച്ച് ലളിതവും സുരക്ഷിതവുമായ ഘടകങ്ങളായി മാറും. കത്തിച്ചാലും ഹാനികരമായ വാതകങ്ങൾ ഉത്പാദിപ്പിക്കില്ല. അതുകൊണ്ടു തന്നെ ഒറ്റത്തവണ ഉപയോഗത്തിനുള്ള ഗ്ലാസുകൾ, പ്ലേറ്റുകൾ,സ്പൂണുകൾ, ഏപ്രണുകൾ, ഓപ്പറേഷൻ തീയേറ്റർ വസ്ത്രങ്ങൾ എന്നിവയൊക്കെ ഉണ്ടാക്കാൻ ഉപയോഗിക്കാറുണ്ട്. പല മാർഗ്ഗങ്ങൾ ഉപയോഗിച്ച് ബലവും, താപ പ്രതിരോധ ശേഷിയും കൂട്ടിയ ശേഷം വാഹന ഭാഗങ്ങൾ, പാത്രങ്ങൾ, ഭക്ഷ്യവസ്തുക്കളുടെ പാക്കേജിംഗ് എന്നിവയ്ക്കും ഉപയോഗിക്കും.
ജൈവപോളിമർ എന്ന നിലയ്ക്ക് PLAയുടെ പ്രധാന പരിമിതി അന്തരീക്ഷ താപനിലയിൽ അതിന്റെ വിഘടനം പൂർണ്ണമാകാൻ നൂറ്റാണ്ടുകളോ സഹസ്രാബ്ദങ്ങളോ എടുക്കും എന്നതാണ്. അല്ലെങ്കിൽ ഉയർന്ന താപനിലയിൽ കമ്പോസ്റ്റിംഗ് നടത്തുകയോ കത്തിച്ച് കളയുകയോ വേണം. ഇത് വേഗത്തിലാക്കാൻ കഴിഞ്ഞാൽ പരിസ്ഥിതിയെ സംബന്ധിച്ച് ഗുണകരമായിരിക്കും.
നിലവിൽ 7 എന്ന അക്കം കൊണ്ട് സൂചിപ്പിക്കുന്ന പലവക പോളിമറുകളുടെ കൂട്ടത്തിലാണ് സ്ഥാനം എന്നത് കൊണ്ട് റീസൈക്ലിംഗ് അത്ര കാര്യക്ഷമമായി നടക്കാറില്ല. ഇക്കാര്യങ്ങൾ പരിഗണിച്ചുകൊണ്ട് PLA യെ നേരിട്ട് 3D പ്രിന്റിംഗ് റെസിൻ ആക്കാനുള്ള ചെലവ് കുറഞ്ഞതും പരിസ്ഥിതി സൌഹൃദവുമായ മാർഗ്ഗം കണ്ടെത്തിയിരിക്കുകയാണ് വാഷിംഗ്ടൺ സ്റ്റേറ്റ് യൂണിവേഴ്സിറ്റിയിലെ ഗവേഷക സംഘം.
ഉപയോഗിച്ച PLA വസ്തുക്കൾ അത്ര ഉയർന്നതല്ലാത്ത താപനിലയിൽ അമിനോ എഥനോളുമായി പ്രതിപ്രവർത്തിപ്പിക്കുമ്പോൾ അവ മോണോമർ തന്മാത്രകളായി വിഘടിപ്പിക്കപ്പെടുന്നു. രണ്ട് ദിവസം കൊണ്ട് ഈ പ്രക്രിയ പൂർത്തിയാവും. മോണോമറിനെ പിന്നീട് പുനസംയോജിപ്പിച്ച് റെസിൻ രൂപത്തിലാക്കി മാറ്റുന്നു. ഈ റെസിനെ രാസവസ്തുക്കൾ ഉപയോഗിച്ച് ക്യുവറിംഗ് വഴി ബലപ്പെടുത്താനാകും (ഒന്നിലധികം പോളിമർ ചങ്ങലകൾക്കിടക്ക് രാസബന്ധനങ്ങൾ കൊണ്ട് ഇടക്കെട്ടുകൾ ഇട്ട് ബലപ്പെടുത്തുന്ന പ്രക്രിയയാണ് curing). 3D പ്രിന്റിംഗിന് ഉപയോഗിക്കുമ്പോൾ മറ്റ് പോളിമറുകൾക്ക് സമാനമോ, അതിൽക്കൂടുതലോ ആയ ബലവും, താപശേഷിയും നല്കാൻ ഇവയ്ക്ക് കഴിഞ്ഞു.
PLA പ്ലാസ്റ്റിക് മാലിന്യങ്ങളിൽ നിന്ന് നിർമ്മിച്ച റെസിനിൽ നിന്ന് 3D പ്രിന്റിംഗിലൂടെ നിർമ്മിച്ചത്. കടപ്പാട്: വാഷിംഗ്ടൺ സ്റ്റേറ്റ് യൂണിവേഴ്സിറ്റി
ജൈവപോളിമർ ആയ PLAയുടെ ഉപയോഗ സാധ്യത കൂട്ടുകയും, കൂടുതൽ പരിസ്ഥിതി സൌഹൃദമാക്കുകയും ചെയ്യുന്നുണ്ട് ഈ കണ്ടെത്തൽ. ലാബോറട്ടറിക്ക് പുറത്ത് പ്രായോഗിക തലത്തിൽ ഈ പ്രക്രിയ ഉപയോഗിക്കാൻ  കഴിയുമെന്ന് പ്രതീക്ഷിക്കാം. കുപ്പികൾ ഉണ്ടാക്കാൻ ഉപയോഗിക്കുന്ന PET ൽ ഇതേവിദ്യ ഉപയോഗിക്കാൻ കഴിയുമോ എന്നതാണ് ഗവേഷകരുടെ അടുത്ത ശ്രമം.
A chemical approach for the future of PLA upcycling: from plastic wastes to new 3D printing materials, DOI https://doi.org/10.1039/D2GC01745H
Leave a Reply Cancel reply
Previous post തെരുവുനായ പ്രശ്നവും പേപ്പട്ടി വിഷബാധയും : അടിയന്തിര ഇടപെടൽ വേണം
Next post തിരുവോണത്തിന്റെ നക്ഷത്രവഴി
നിങ്ങൾക്കും ആസ്ട്രോണമർ ആകാം – LUCA BASIC ASTRONOMY COURSE ൽ ചേരാം
2022 ലെ രസതന്ത്ര നൊബേൽ പ്രഖ്യാപിച്ചു
2022 ലെ ഫിസിക്സ് നൊബേൽ പ്രഖ്യാപിച്ചു
ഈ പ്രപഞ്ചത്തിൽ നാം തനിച്ചാണോ ? – പ്രഭാഷണം ഒക്ടോബർ 6 ന് – രജിസ്റ്റർ ചെയ്യാം
2022 ലെ  ഫിസിയോളജി /മെഡിസിൻ നോബൽ സമ്മാനം സ്വാന്റെ  പാബോയ്ക്ക്
ഒരു ദിവസം ഒരു മൂലകം
നിങ്ങളുടെ ഇമെയില്‍ വിലാസം നല്‍കി ലൂക്കയുടെ വരിക്കാരാവുക
പഴയ ലക്കങ്ങള്‍ Select Month October 2022 September 2022 August 2022 July 2022 June 2022 May 2022 April 2022 March 2022 February 2022 January 2022 December 2021 November 2021 October 2021 September 2021 August 2021 July 2021 June 2021 May 2021 April 2021 March 2021 February 2021 January 2021 December 2020 November 2020 October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 April 2019 March 2019 December 2018 November 2018 October 2018 September 2018 August 2018 July 2018 June 2018 April 2018 March 2018 February 2018 January 2018 December 2017 October 2017 September 2017 August 2017 July 2017 June 2017 May 2017 March 2017 February 2017 January 2017 November 2016 October 2016 September 2016 August 2016 July 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 January 2014
Enter your email address:
നിങ്ങൾക്കും ആസ്ട്രോണമർ ആകാം – LUCA BASIC ASTRONOMY COURSE ൽ ചേരാം
2022 ലെ രസതന്ത്ര നൊബേൽ പ്രഖ്യാപിച്ചു
2022 ലെ ഫിസിക്സ് നൊബേൽ പ്രഖ്യാപിച്ചു
ശാസ്‌ത്രലോകം പറയുന്നു ; അംഗീകാരങ്ങൾ ഔദാര്യമല്ല
അസിമാ ചാറ്റർജി : ഇന്ത്യയിലെ സർവ്വകലാശാലയിൽ നിന്ന് ഡോക്ടറേറ്റ് കരസ്ഥമാക്കിയ ആദ്യ വനിത
ശാസ്ത്രസാങ്കേതിക രംഗത്തെ ഊന്നൽ; 2047 ലേക്ക് കുതിക്കുന്ന ഇന്ത്യ
ഇന്ത്യൻ നാനാത്വത്തിന്റെ നാൾവഴികൾ – ഒരു തിരിഞ്ഞുനോട്ടം
IC 5332 ഗാലക്സിയുടെ ചിത്രവുമായി വെബ്ബ് ടെലിസ്കോപ്പ്
ഛിന്നഗ്രഹത്തെ വഴിതിരിച്ചു വിട്ടതെങ്ങനെ ?
60 വർഷത്തിന് ശേഷം, വ്യാഴം ഭൂമിയുടെ ഏറ്റവും അടുത്ത് – ഇന്ന് വ്യാഴത്തെ അടുത്തുകാണൂ..
LUCA is an Online science portal in Malayalam – initiated by Kerala Sasthrasahithya Parishad (KSSP).
This portal is developed and run using Wordpress.
All content, except photos and those mentioned otherwise are published under Creative Commons Attribution Share Alike 4.0 International License
Copyright © 2022 . All content, except photos and those mentioned otherwise are published under Creative Commons Attribution Share Alike 4.0 International License
Theme: BigBulletin By Themeinwp. Powered by WordPress.